คือกินเยอะก็ไม่อ้วน หน้าอกไม่มี ก้นไม่มี สูง 165 น้ำหนัก 47 ค่ะ คืออยากมีน้ำมีนวลค่ะ อยากอวบไม่ถึงกับต้องอ้วน ต้องทำยังไงคะ รึต้องทานยาอะไรด้วยไหมคะ
สวัสดีค่ะ ก่อนอื่นคงต้องหาสาเหตุก่อนว่าไม่มีสาเหตุที่ทำให้น้ำหนักลดเช่น-การรับประทานอาหารได้น้อยลง เช่นคลื่นไส้ จากมีลำไส้อักเสบเรื้อรัง ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าแนะนำพบแพทย์เพื่อตรวจร่างกายอย่างละเอียดก่อนว่าไม่มีสาเหตุดังกล่าวหากไม่มีอาการผิดปกติอะไร ก็อาจจะเป็นเรื่องของหุ่นของเราที่เป็นแบบนี้ ซึ่งไม่แนะนำให้รับประทานยาหรือฮอร์โมนเสริม เพราะมีโทษมากกว่าประโยชน์การดูแลตัวเองเบื้องต้น รับประทานอาหารที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ การออกกำลังกายเพื่อเน้นกล้ามเนื้อเป็นส่วนๆก็อาจจะช่วยได้ในกรณีนี้ และทำให้ร่างกายแข็งแรงอย่างปลอดภัย